钦定古今图书集成/明伦汇编/氏族典/第504卷 > 《廖用贤尚友录》 > 祝瀚
## 钦定古今图书集成/明伦汇编/氏族典/第504卷 > 《廖用贤尚友录》 > 祝瀚

按《万姓统谱》：“瀚字惟容，山阴人。弱冠登成化甲辰进
士，拜刑部主事，历员外郎中，风采才望，为时所推。擢
南昌知府，廉明有威，狱有疑滞者无不立断。时逆濠
势渐炽，有所干谒，必严拒之，郡民赖以全济。竟以中
伤谢事归，时年尚壮，杜门终身，未尝入城府。”